钦定古今图书集成/明伦汇编/官常典/第384卷 > 宋
## 钦定古今图书集成/明伦汇编/官常典/第384卷 > 宋

宋南京置应天府尹及知府事等官，西京、北京俱置
留守司，有留守、副留守诸员。及高宗都临安，复置留
守司于建康。

按《宋史职官志》：留守、副留守。“旧制，天子巡守，亲征，则
命亲王或大臣总留守事。建隆元年，亲征泽潞，以枢密使吴廷祚为东京留守，其西、南北京留守各一人，
以知府兼之。留司管掌宫钥及京城守卫、修葺、弹压
之事，畿内钱谷兵民之政皆属焉。政和三年，资政殿
大学士邓洵武言，河南应天、大名府号陪京，乞依开
封制，正尹、少之名。”从之。宣和三年，诏河南、大名少尹
依熙宁旧制，分左右厅治事，应天少尹一员及三京
司录，通管府事。南渡初，其东京、北京并置留守，以开
封、大名知府兼，又以掌兵官为副留守。其后，河南复，
南京、西京置留守。绍兴四年，帝将亲征，以参知政事
孟庾为行宫留守，奏差主管书写机“宜文字官一员，
干办官二员，准备差遣差使各三员，使臣五十员。”又
置留司台官一员。五年罢局。其后秦桧为行宫留守，
援例置官。

〈注〉西京，河南，南京，应天，北京大名。

河南应天府牧尹，少尹，司录、户曹、法曹、士曹尹以下，
掌同开封府尹阙则置知府事一人。

〈注〉以郎中以上充，二品以上曰“判府。”次府及节度州准此。

通判一人。

〈注〉以朝官充。

判官、推官各一人。

〈注〉或以京朝官签书。

使院牙职，左右军巡，悉同开封，而主典以下差减其
数。户曹通掌府院户籍、考课、税赋，法曹专掌谳议，士
曹或荫叙起家，不常置。

〈注〉诸州府同。至道初，罢司理院。州置司士，取官吏强慢者为给簿、尉奉。

助教有特恩而受者，不釐务。